CELEX: C2006/010/43
Language: sk
Date: 2006-01-14 00:00:00
Title: Vec T-374/05: Žaloba podaná  6. októbra 2005  – Schierhorst/Komisia

14.1.2006   
            
            
               SK
            
            
               Úradný vestník Európskej únie
            
            
               C 10/21
            
         Žaloba podaná 6. októbra 2005 – Schierhorst/Komisia
   (Vec T-374/05)
   (2006/C 10/43)
   Jazyk konania: francúzština
   Účastníci konania
   
      Žalobca: Rainer Johannes Schierhorst (Georgetown, Guyane) (v zastúpení: S. Rodrigues, A. Jaume, advokáti)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               zrušiť rozhodnutie orgánu povereného menovaním o zamietnutí sťažnosti žalobcu v spojení s rozhodnutím o vymenovaní prijatom orgánom povereným menovaním 5. januára 2005, a to v rozsahu, v akom stanovuje jeho platovú triedu uplatnením článku 12 ods. 3 prílohy XIII Služobného poriadku a jeho platový stupeň v zmysle platného článku 32 Služobného poriadku,
            
         
               —
            
            
               pripomenúť orgánu poverenému menovaním dôsledky zrušenia napadnutých rozhodnutí, predovšetkým preradenia žalobcu do platovej triedy A*10, platového stupňa 4, a to s retroaktívnym účinkom od 1. februára 2005, teda od dátumu, kedy nadobudlo účinnosť rozhodnutie o vymenovaní z 11. októbra 2004,
            
         
               —
            
            
               subsidiárne zaviazať Komisiu nahradiť škodu, ktorú žalobca utrpel tým, že nebol zaradený do platovej triedy A*10, platového stupňa 4, od 1. februára 2005, teda od dátumu, kedy nadobudlo účinnosť rozhodnutie o vymenovaní z 5. januára 2005,
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Žalobca, úspešný uchádzač výberového konania COM/A/1/02 pre administrátorov platovej triedy A7/A6 v oblasti poľnohospodárstva, bol vymenovaný za úradníka napadnutým rozhodnutím z 5. januára. Podľa článku 12 prílohy XIII Služobného poriadku bol zaradený do novej platovej triedy A*6, ktorá je nižšia ako bývalé platové triedy A7/A6, ktoré zodpovedajú platovým triedam A*8/A*10 podľa nového systému.
   Na podporu svojich návrhov žalobca uvádza žalobné dôvody, ktoré sú rovnaké ako žalobné dôvody uvádzané žalobkyňou vo veci T-207/05 (1).
   
      (1)  Ú. v. EÚ C 193, 6.8.2005, s. 36.